Gupta-fiasko: Nog vier hoës geskors | Maroela Media
Die minister van justisie, Jeff Radebe. Argieffoto: GCIS
Nog vier regeringbeamptes is op "verpligte spesiale verlof" geplaas na aanleiding van die Gupta-sage, het Jeff Radebe, minister van justisie, Vrydag aangekondig.
Hy het tydens 'n perskonferensie in Pretoria gesê die vier beamptes is werksaam by die Suid-Afrikaanse Nasionale Weermag (SANW) asook die polisie. Die beamptes is 'n brigadier-generaal van die Suid-Afrikaanse Lugmag (SALM) se bevelspos, 'n brigadier-generaal van die SALM se bevelvoerderbasis, 'n majoor van die polisie se operasionelereaksie-eenheid asook 'n luitenant-kolonel van die bewegingbeheerkantoor.
Die skorsings kom kort nadat die departement van internasionale betrekkinge aangekondig het dat ambassadeur Bruce Koloane, hoof van staatsprotokol, geskors is na afloop van 'n voorlopige ondersoek oor die Gupta-familie se gaste wat by die Waterkloof-lugmagbasis in Pretoria geland het om 'n familietroue by Sun City by te woon.
Wat help dit,hulle word geskors,met betaling.Lekker vakansie vir hulle dit is al.Wys jou net,hoe kan mense in die land kom,en nogal by die lugmag basis,wat het hulle alles in daardie vliegtuig gehad.